Vous n'avez rien à déclarer? (Film 1959)

Vous n'avez rien à déclarer? ass e franséische Film vum Clément Duhour aus dem Joer 1959 mam  Darry Cowl a mam Pierre Mondy an den Haaptrollen.

 Ëm wat geet et am Film? 
D'Paulette Dupont (Michèle Girardon), Duechter vun engem Deputéierten (Pierre Mondy), gëtt aus dem Klouschter geholl fir bestuet ze ginn. Hatt wëll dat net a freet e Kandheetskolleeg, den Désiré Labaule (Darry Cowl), dëst Bestietnes ze verhënneren. Ma dee leet sech sou schlecht un, datt et zu der Hochzäit kënnt. Doropshi wëll en op d'mannst d'Hochzäitsnuecht verhënneren. Als Douanier verkleet, daucht en op eemol am Schlofwaggon am Zuch op, mat deem d'Koppel hir Hochzäitsrtees mécht, a bläert  "Vous n'avez rien à déclarer?" De Bräitchemann ass doduerch sou traumatiséiert, datt et em onméiglech ass, sengen eheleche Flichten nozekommen...

 Um Spaweck 

Kategorie:Franséisch Filmer‎
Kategorie:Franséisch Kaméidisfilmer
Kategorie:Franséisch Schwaarz‎-Wäiss-Filmer
Kategorie:Filmer 1959
Kategorie:Filmer vum Clément Duhour